༄༅། །རྩ་རྒྱུད་ཁམས་གསུམ་རྣམ་རྒྱལ་གྱི་དཀྱིལ་ཆོག་བཞུགས་སོ། །
༄༅༅། །ད་ནི་རྩ་བའི་རྒྱུད་ཀྱི་ཁམས་གསུམ་རྣམ་རྒྱལ་བའི་དཀྱིལ་འཁོར་གྱི་ཆོག་
བསྟན་བཅོས་ལུགས་བརྗོད་པར་བྱ་སྟེ། དེ་ལ་རེ་ཞིག་སློབ་དཔོན་གསང་བའི་དཀྱིལ་འཁོར་དུ་
ཞུགས་ཤིང་དབང་ཐོབ་པ། རིག་པའི་སྡོམ་པ་ཡོངས་སུ་བཟུང་བ། གསང་བའི་ཆོ་ག་ཐམས་
ཅད་ཀྱི་བྱ་བ་ཤེས་པ། དཔའ་བ་བརྟན་པ། སྤྲོ་བ་ཆེ་བ། མཁས་པ། དུལ་བ། འདུལ་བའི་ཀུན་
ཏུ་སྤྱོད་པ་ལ་གནས་པ། དད་པ་དང་ལྡན་པ་ཆོས་ཟབ་མོ་ལ་ལྷག་པར་མོས་པ། སེམས་ཅན
ཐམས་ཅད་ཡོངས་སུ་སྐྱོབ་པའི་བློ་ཅན། ལུས་དང༌། སྲོག་ལ་ལྟོས་པ་མེད་པ། གྲོགས་དཀྱིལ་
འཁོར་མཐོང་བ། དད་པས་བྱང་ཆུབ་ཏུ་སེམས་བསྐྱེད་པ། གསང་བའི་ཚུལ་གྱི་ཆོ་གའི་བྱ་བ་
ཤེས་པ། གཙང་ཞིང་གཙང་བར་སྤྱོད་པ། གསང་བའི་ཆོ་གའི་བྱ་བ་ལ་མཁས་པ། སྙིང་སྟོབས་
དང་ལྡན་པ། བློ་བརྟན་པ་དང་ལྷན་ཅིག་གམ། ཡང་ན་གྲོགས་མེད་པར་རི་བོའམ། ནགས་སམ།
ཆུ་འགྲམ་མམ། སྐྱེད་མོས་ཚལ་ལམ། གཙུག་ལག་ཁང་ལ་སོགས་པའི་ཡིད་དང་རྗེས་སུ་མཐུན་
པའི་གནས་སུ་སྔོན་དུ་བསྙེན་པ་བྱའོ། །དེ་ལ་དང་པོར་རེ་ཞིག་རིམ་པ་འདིས་རྣམ་པར་རྟོག་པ་
ལ་སྤྱོད་པའི་ཁྲུས་བརྩམ་པར་བྱའོ། །ཁྲོ་བོ་ཏི་རིན་ཏི་རིའི་ཕྱག་རྒྱ་བཅིང་ལ། སྙིང་ཁར་བཞག་
སྟེ། ཨོཾ་དྷུ་པི་དྷུ་པི་ཀ་ཡ་དྷུ་པ་པྲ་ཛཱ་ལི་ནི་སྭཱ་ཧཱ། ཞེས་ཟློས་ཤིང་བདག་ཉིད་འབར་བར་བྱའོ། །
-337-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ཨོཾ་ཊུ། ཞེས་བྱ་བས་གོ་བགོས་ལ་རྡོ་རྗེ་གནོད་སྦྱིན་གྱི་མཆེ་བའི་ཕྱག་རྒྱ་བཅིངས་ཏེ་བགེགས་
ཐམས་ཅད་བཟའ་བར་བྱའོ། །ཡང་དེ་ཉིད་དང༌། ཨཱ་ཞེས་བྱ་བ་ཟློས་ཤིང་བདུད་རྩི་ཐབས་སྦྱོར་
གྱི་ཡང། ཨོྃ་བྷུ་རུ་ཛཱ་ལ་ཧཱུྃ་སྭཱ་ཧཱ། ཞེས་ཟློས་ཤིང་ཆུ་ཁྱོར་བ་གསུམ་བླུག་པར་བྱའོ། །རིག་པ་
འདི་ཉིད་ཀྱིས། ས་གཙང་མ་བླངས་ལ། ཆ་གསུམ་དུ་བྱས་ཏེ། ཆ་གཅིག་གིས་རྐེད་པ་མན་ཆད་
བཀྲུ། གཉིས་པས་ལུས་ཐམས་ཅད་བཀྲུའོ། །གསུམ་པས་ལག་པ་བཀྲུས་ལ་ཉེ་རེག་བྱས་ཏེ།
རང་གི་སྔགས་དང་། ཕྱག་རྒྱས་སྤྱི་བོར་ཆུ་བླུགས་ལ། བདག་ཉིད་རྡོ་རྗེ་ཧཱུཾ་མཛད་དུ་བྱིན་གྱིས་
བརླབས་ཏེ། ཆུ་ལས་ལངས་ནས། རྡོ་རྗེ་སེམས་དཔལ་ཟློས་ཤིང་ཆུའི་སྲུང་བ་བསལ་ལ།
བཞི་རྡོ་རྗེ་ཚིག་གི་ཡིད་ལ་ཟློས་ཤིང་ལྷའི་ཁང་པའམ། རི་བོ་ལ་སོགས་པའི་གནས་སུ་ཁྲུས་
དང་ཉེ་རེག་བྱས་ཏེ།
༦༦༨༠
རྡོ་རྗེ་རྩེ་མོ་མངོན་པར་བཟླས་པའི་ཆུས་གོས་ལ་སོགས་པ་ལ་བསང་
གཏོར་བྱས་ལ། གནས་ཁང་ལ་སོགས་པར་ཆུ་དེ་ཉིད་ཀྱིས་ལྷའི་ཁང་པའི་ནང་དུ། བགེགས་
བསལ་བར་བྱས་ནས། སྟན་བདེ་བ་ལ་སོགས་པར་ཇི་ལྟར་བདེ་བར་འདུག་སྟེ། རྡོ་རྗེ་བསྡམས་
པ་ནང་དུ་བཅིང་ལ། མཛུབ་མོ་གཉིས་གཤིབས་ཏེ་རྩེ་མོར་བྱས་ནས། མཐེ་བོང་གཉིས་གྱེན་དུ་
བལྟས་པར་གཞིབས་ཏེ། སྐྱིལ་མོ་ཀྲུང་གི་སྟེང་དུ་བཞག་ལ། ཨོཾ་སརྦ་བི་ཤུད་དྷེ་དྷརྨ་ཏཱ་བཛྲ་
སིད་དྷ་ཧཱུཾ། ཞེས་ལན་གསུམ་བཟླ་བར་བྱའོ། །
དེ་ནས་ལྐོག་མའི་ཕྱོགས་སུ། ཧྲི༔ལས་པད་མ་འདབ་མ་བརྒྱད་པ་བསམ་པའི་ལྕེའི་པད་
མའི་འདབ་མར། ཧཱུཾ་ལས་རྡོ་རྗེ་རྩེ་ལྔ་པ་དཀར་པོ་བསམ་ལ། བཛྲ་ཛཾ་ཧཱ། ཞེས་པའི་རིག་པ་
འདིས་བྱིན་གྱིས་བརླབ་པར་བྱའོ། །ལག་པ་གཉིས་སུ་ཡང་། ཨཱཿལས་ཟླ་བའི་དཀྱིལ་འཁོར་
གཉིས་བསམ་ལ། དེ་གཉིས་ཀྱི་སྟེང་དུ། ཧཱུཾ་གཉིས་ལས་རྡོ་རྗེ་བསམ་ཞིང༌། ལག་པའི་སོར་མོ་
ཡང་རྡོ་རྗེ་རྩེ་མོར་བསྐྱེད་ལ། འོག་ནས་བཤད་པའི་རིམ་པས་བགེགས་གཞོམ་པ་ལ་སོགས་པ་
བྱས་ནས་རྡོ་རྗེ་འཁོར་ལོའི་ཕྱག་རྒྱ་བཅིང་ལ། ཨོྃ་བཛྲ་ཙཀྲ་ཧཱུཾ། ཞེས་བརྗོད་ཅིང༌། ཕྱག་རྒྱ་
-338-

སྔགས་ལ་འཇུག་པའི་སྒོ་ལས། ཁམས་གསུམ་རྣམ་རྒྱལ་སོགས་དེ་ཉིད་འདུས་པའི་དཀྱིལ་ཆོག་སྐོར། ༣༩༽
འདིས་ཕྱོགས་ཐམས་ཅད་དུ་གཡས་ནས་བསྐོར་ལ།
ཁར་བཞག་ནས་ཇི་ལྟ་བ་བཞིན་དུ་
སྔགས་ལན་བརྒྱ་རྩ་བརྒྱད་དུ་བཟླས་ན་རིགས་ཐམས་ཅད་ཀྱི་དཀྱིལ་འཁོར་དུ་ཞུགས་པར་
འགྱུར་རོ། །
དེ་ནས་མཆོད་པ་ནས་བརྩམས་ཏེ། བཛྲ་བན་དྷ་ཏྲཊ་ཀྱིས་ཕྱག་རྒྱ་དྲལ་བའི་བར་རྡོ་རྗེ་
དབྱིངས་ལྟར་བྱའོ། །དེ་ནས་དེ་བཞིན་གཤེགས་པ་ཐམས་ཅད་ཀྱང་བགེགས་རྣམས་གཞོམ་
པའི་ཕྱིར། ཁྲོས་པར་གྱུར་ཅིང༌། ཧཱུཾ་ཊཀྐི་ས་ད་ཡ་མ་ཧཱ་བི་ར་ག་ཙ་ཀྲྀ་བཛྲ་དྷ་ར་སད་དྷེ་ཐཱ། ཞེས་
བཟླས་ཏེ་དམ་པའི་ཆོས་ཀྱི་འཁོར་ལོའི་ཕྱག་རྒྱ་དྲལ་བར་བྱ་ཞིང་ལྔ་པོ་བསྡུས། ཕྱག་རྒྱ་བཅིང་
ལ། ༀ་མ་ཧཱ་སུ་ཁ་བཛྲ་སད་དྷ་ཡ་སརྦ་སད་དྷེ་བྷོ་ཛ་ཧཱུཾ་བཾ་ཧོཿཞེས་བརྗོད་དེ། ཨོཾ་བཛྲ་ཨཱ་བེ་ཤ་
ཨཱཿཞེས་པས་དམ་ཚིག་གི་ཕྱག་རྒྱ་དགྲོལ་བའི་བར་བྱའོ། །དེ་ནས་རང་གི་སྙིང་ཁར་གནས་
པའི་སེམས་དཔའི་རྡོ་རྗེ་ལ་ཡི་གེ་ཧཱུཾ་ཡིད་ཀྱིས་མངོན་པར་བྲིས་ནས། ཧཱུཾ་ཡིད་ལ་ཟློས་ཤིང༌།
བདག་མེད་པར་སྒོམ་པར་བྱས་ཏེ། ཧཱྃ་ལ་སྟོང་གསུམ་པའི་སངས་རྒྱས་ཀྱི་ཞིང་གི་ཚད་ཙམ་གྱི་
ཟླ་བའི་དཀྱིལ་འཁོར་དེའི་སྟེང་དུ་ཧཱུཾ་ལས་ཟླ་བའི་དཀྱིལ་འཁོར་གཉིས་པ། ཡང་དེ་དག་ཧཱུཾ་དང་
བཅས་པ་ལས་རྡོ་རྗེ་རྩེ་ལྔ་པ་འབར་བ་དེའི་དབུས་སུ་ཡང་ཡི་གེ་ཧཱུཾ་ལ་བཀོད་པ་དེ་ཉིད་ཟློས་
ཤིང་། སེམས་དཔའ་ཇི་ལྟ་བའི་ཕྱག་རྒྱ་བཞིན་བདག་ཀྱང་དེ་བཞིན་ནོ་ཞེས་རྡོ་རྗེའི་ང་རྒྱལ་
བསྒོམས་ནས་རྡོ་རྗེ་དེ་ལས་རྡོ་རྗེའི་རིགས་ཐམས་ཅད་སྤྲོས་ལ། དེས་གདུག་པ་ཐམས་ཅད་
བཏུལ་ནས་དེ་ཐམས་ཅད་རྡོ་རྗེ་དེར་བཅུག་ལ། སེམས་དཔར་གྲགས་པ་ཀུན་གྱི་བདག།
བདག་ཉིད་བདག་ལ་ཡང་དག་གནས། །དེ་བས་བཛྲ་ཧཾ། ཞེས་བཟླས་ཏེ། རྡོ་རྗེ་དེ་རྡོ་རྗེ་སེམས་
དཔའ་སྙེམས་པ་དང་བཅས་པས་རྡོ་རྗེ་གསོར་ཏེ། བཛྲ་སཏྭ་ཧཾ། ཞེས་བརྗོད་པར་བྱའོ། །ཡང་
ཡི་གེ་ཧཱུཾ་ཟློས་ཤིང༌། དེ་ཉིད་རྡོ་རྗེ་ཧཱུཾ་མཛད་དུ་ལྷག་པར་མོས་ལ། མ་ཧཱ་ས་མ་ཡ་སཏྭ་ནཾ། ཞེས་
བརྗོད་པར་བྱའོ། །དེ་ནས་ཁམས་གསུམ་རྣམ་པར་རྒྱལ་བའི་ཕྱག་རྒྱ་བཅིངས་ལ། ས་མ་ཡོ་ཧཾ།
-339-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ཞེས་པས་འདིའི་སྐུར་བསྒོམས་ཏེ། ཡང་ཁམས་གསུམ་རྣམ་པར་རྒྱལ་བ་དེ་ཉིད་ཀྱི་སྙིང་ཁ་དང༌།
དཔྲལ་བ་དང་། ལྐོག་མ་དང་། སྤྱི་བོར་བྱིན་གྱིས་བརླབས་ལ། ས་མ་ཡ་ནྟཾ་ཨ་དྷི་ཏིཥྛ་སྭ་མཾ།
ཞེས་བརྗོད་པར་བྱའོ། །
དེ་ནས་ཁམས་གསུམ་རྣམ་རྒྱལ་གྱི་ཕྱག་རྒྱ་ཆེན་པོ་བཅིང་ལ། ས་མ་ཡ་ཨཱཿཞེས་བརྗོད་
དེ། མདུན་དུ་ཟླ་བའི་དཀྱིལ་འཁོར་སྤྲུལ་ལ། ཧཱུྃ་ཨཱཿཞེས་བྱ་བ་འདིས་དེའི་སྟེང་དུ་རྡོ་རྗེ་འབར་
བ་བདག་ཉིད་དབབ་པར་བྱའོ། །དེ་ནས། བཛྲ་ན་མ། ཞེས་རྡོ་རྗེའི་ང་རྒྱལ་དུ་རྣམ་པར་བསྒོམ་
ལ། རྡོ་རྗེ་དེ་ཉིད། བཛོད་ཧཱུཾ་ཀ་ར་ཧཾ། ཞེས་ཟློས་ཤིང་རྡོ་རྗེ་ཧཱུྃ་མཛད་དུ་བསྒོམ་པར་བྱའོ། །དེ་
ནས་དེ་ཉིད་དུ། ༀ་བཛྲ་ཨཾ་ཀུ་ཤ་མ་ཧཱ་ཀྲོ་དྷ་ཨ་ཀར་ཥ་ཡ་སརྦ་མ་ཡ་ན་ཧཱུྃ་ཛཿཞེས་པ་ལ་
སོགས་པས་དགུག་པ་དང༌། བཅིང་བ་དང༌། དབང་དུ་བྱས་ནས་ཁམས་གསུམ་རྣམ་པར་རྒྱལ་
བའི་ཕྱག་རྒྱ་བཅིང་ལ། ཧཱུྃ་བཞི་པ་བརྗོད་པ། དྲི་ཤྱ། ཞེས་པས་བལྟ་བར་བྱའོ། །དེ་ནས། ཛཿ་ཧཱུྃ་
བཾ་ཧོཿཞེས་ཟློས་ཤིང་ཁམས་གསུམ་རྣམ་པར་རྒྱལ་བའི་ཕྱག་རྒྱ་བཅིང་ལ། དེ་ཉིད། ས་མ་ཡ་
་ཧྲིཞེས་བརྗོད་ཅིང་རྒྱབ་ཏུ་ཟླ་བའི་དཀྱིལ་འཁོར་བསྐྱེད་ལ། དེ་ཉིད་དང་། ས་མ་ཡ་སྟཱཾ་ཨཱ་
ཧྲཱིཿབརྗོད་དོ། །དེར་བདག་ཉིད་དཔལ་རྡོ་རྗེ་ཧཱུཾ་མཛད་དུ་བསྒོམ་པར་བྱ་སྟེ། གཡོན་བརྐྱངས་པ་
ཡིས་ལེགས་པར་ཞུགས། །འབར་བའི་ཕྲེང་བ་འཁྲུགས་པའི་འོད། །ཤིན་ཏུ་འདུལ་བ་དྲག་
པོའི་ལུས། །གཡོན་པའི་ཞབས་ཀྱི་ཡང་དག་མནན། །གཡས་པ་ཡི་ནི་ཨུ་མ་ཡི། །ནུ་མ་རྒྱས་པ་
གནོན་པར་བསམ། །སྤྱན་འཔར་འཇིགས་སུ་རུང་བ་སྟེ། །ཨུཏྤལ་སྔོན་པོ་ཆེན་པོའི་མདོག། རྡོ་
རྗེ་ཧཱུྃ་མཛད་བསྡུས་པ་ཡིན། །ཞལ་གདངས་མཆེ་བ་ཅུང་ཟད་གཙིགས། །ཁྲོ་བཅས་ཞལ་ནི་
བཞད་པ་ཡིན། །ཞལ་བཞི་པ་ལ་ཕྱག་བརྒྱད་པ། །ཕྱག་གཉིས་ཀྱི་ནི་ཐུགས་ཀ་རུ། །ཁམས་
གསུམ་རྣམ་རྒྱལ་ཕྱག་རྒྱ་ཡིས། །རྡོ་རྗེ་དྲིལ་བུ་བསྡམས་པར་མཛད། །ཕྱག་གཉིས་ན་ནི་མདའ་
གཞུ་བསྣམས། །གཉིས་ན་རལ་གྲི་ལྕགས་ཀྱུ་བསྣམས། །གཉིས་ན་རྡོ་རྗེ་ཞགས་པ་བསྣམས། །
-340-

སྔགས་ལ་འཇུག་པའི་སྒོ་ལས། ཁམས་གསུམ་རྣམ་རྒྱལ་སོགས་དེ་ཉིད་འདུས་པའི་དཀྱིལ་ཆོག་སྐོར། ༣༩༽
སངས་རྒྱས་ཆུང་འཆང་ཕྲེང་བ་ཅན། །དེ་བཞིན་གཤེགས་དང་རིན་ཆེན་ཕྲེང་། །པད་མ་རྡོ་རྗེ་
དར་དཔྱངས་ཀྱི། །དབང་བསྐུར་དང་ལྡན་སྣ་ཚོགས་པའི། །རྒྱན་རྣམས་ཀུན་གྱིས་རབ་བརྒྱན་
པའོ། །ཡང་ན། ཀྲོ་དྷ་དིཥྚ་ཧྲཱིཿཞེས་མིག་ཏུ་བཀོད་ལ། ཞལ་གཅིག་པ། ཕྱག་གཉིས་པ། ཁམས་
གསུམ་རྣམ་པར་རྒྱལ་བའི་ཕྱག་རྒྱ་དང་ལྡན་པར་བྱའོ། །དེ་ནས་སྔ་མ་བཞིན་དུ་ལྕེ་ལ་རྡོ་རྗེ་ཧཱུྃ་
དང་བཅས་པ་བསམ་སྟེ། ཧཱུཾ་ཞེས་པས་ཆོས་ཀྱི་ཕྱག་རྒྱ་བཅའོ། །དེ་ནས་བཅོམ་ལྡན་འདས་ཀྱི་
ལས་ཀྱི་ཕྱག་རྒྱ་དང༌། ཕྱག་རྒྱ་ཆེན་པོ་ཡང་ཇི་ལྟ་བ་བཞིན་དུ་བཅིང་བར་བྱའོ། །
དེ་ནས་རྡོ་རྗེ་བསྡུ་བའི་ཕྱག་རྒྱ་བཅིང་ལ། ཛཿཧཱུྃ་བཾ་ཧོ༔ཞེས་བརྗོད་དེ་ཡིད་ཀྱི་ལེགས་
པའི་སྦྱོར་བས་རང་གི་ལུས་ལ་སངས་རྒྱས་ཐམས་ཅད་གཞུག་པར་བྱ་སྟེ། བཛྲ་དྷཱ་ཏུ་དྲི་ཤྱ་
ཛཿཧཱུྃ་བཾ་ཧོཿས་མ་ཡ་སྟཱཾ། ས་མ་ཡ་སྟཱཾ་ཨཱ༔ཧཾ། ཨོཾ་སརྦ་ཏ་ཐཱ་ག་ཏ་མ་ཧཱ་ཡོ་ཀཱི་ཤྭ་རི་ཧཱུཾ། ཨོཾ་བཛྲ་
སཏྭ་ཧཱུཾ། ཨོྃ་བཛྲ་རཏྣ་ཧཱུཾ། ཨོྃ་བཛྲ་དྷརྨ་ཧཱུཾ། ཨོྃ་བཛྲ་ཀརྨ་ཧཱུཾ། ཞེས་ལན་གསུམ་བརྗོད་ལ་དམ་
ཚིག་གི་ཕྱག་རྒྱ་བསྒྲུབ་པར་བྱའོ། །དེ་ནས། བཛྲ་ཛྙཱ་ན། ཞེས་པ་ལ་སོགས་པས་ལས་དང༌།
ཆོས་དང༌། ཕྱག་རྒྱ་ཆེན་པོ་རྣམས་རྡོ་རྗེ་དབྱིངས་ལྟར་བཅིང་བར་བྱའོ། །དེ་ནས་ཁམས་གསུམ་
རྣམ་པར་རྒྱལ་བའི་ཕྱག་རྒྱ་དང༌། ཧཱུཾ་བཞིས་སྙིང་ཁ་དང༌། དཔྲལ་བ་དང་། ལྐོག་མ་དང་། སྤྱི་
བོར་བདག་ཉིད་བྱིན་གྱིས་བརླབ་པར་བྱའོ། །དེ་ནས་སྙིང་ཁར་རྡོ་རྗེ་སེམས་མས། དཔྲལ་བར་
རྡོ་རྗེ་རིན་ཆེན་མས། ལྐོག་མར་རྡོ་རྗེ་ཆོས་མས། སྤྱི་བོར་རྡོ་རྗེ་ལས་མས་བྱིན་གྱིས་བརླབས་
ལ། ཡི་གེ་བརྒྱ་པ་ལན་གསུམ་བཟླས་པས་བརྟན་པར་བྱས་ནས་སྲུང་བ་ཆེན་པོ་བྱ་བའི་ཕྱིར།
ༀ་བཛྲ་ཨུཥྞི་ཥ་ཧཱུྃ་ཕཊ། ཅེས་བྱ་བའི་རིག་པ་འདིས་ཕྱག་རྒྱ་དང་བཅས་པ་གཙུག་ཏོར་དུ་དགོད་
པར་བྱའོ། །དེ་ནས། ཨོཾ་སརྦ་ཏ་ཐཱ་ག་ཏ་ཨུཥྞི་ཥ་ཏེ་ཛོ་ར་ཤི་ཨ་ན་པཱ་ལི་ཀི་ནཱ་མུར་དྷ་ཧཱུཾ་ཛྭ་ལ་ཏ་
བི་དྷ་ར་ཚིན་དྷ་བིན་དྷ་ཧཱུཾ་ཕཊ། ཅེས་བརྗོད་ནས་རྡོ་རྗེ་གཟི་བརྗིད་ཕུང་པོ་འབར་བའི་འཁོར་
ལོའི་ཕྱག་རྒྱ་བཅིང་བར་བྱའོ། །དེ་ནས་རྡོ་རྗེ་དབྱིངས་ཀྱི་དབང་ཕྱུག་མ་བཅིང་ལ། སྤྱི་གཙུག་ཏུ་
-341-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ཨཱཿལས་རྣམ་པར་སྣང་མཛད། ཨོཾ་བཛྲ་བྷ་དྷཱི་ཤྭ་རི་ཧཱུཾ་བཛྲ་ནི་ཨ་བྷི་ཥིཉྩ་མཾ། མི་བསྐྱོད་པའི་ཕྱག་
རྒྱ་བཅིང་ལ། ཡི་གེ་ཧཱུཾ་ལས་དཔྲལ་བའི་སྟེང་དུ་མི་བསྐྱོད་པ། ཨོྃ་བཛྲ་བཛྲ་ནི་ཧཱུྃ་ཨ་བྷི་ཥིཉྩ་མཱཾ།
རིན་ཆེན་འབྱུང་ལྡན་གྱི་ཕྱག་རྒྱ་བཅིང་ལ། ཡི་གེ་ཏྲཾ་ལས་རྣ་བ་གཡས་པའི་སྟེང་དུ་རིན་ཆེན་
འབྱུང་ལྡན། ༀ་བཛྲ་རཏྣ་ཧཱུྃ་བཛྲཱི་ནི་ཨ་བྷི་ཥིའུ་མཾ། འོད་དཔག་ཏུ་མེད་པའི་ཕྱག་རྒྱ་བཅིང༌། ཡི་
གེ་ཧྲཱིཿལས་རྒྱབ་ཏུ་ནི་འོད་དཔག་ཏུ་མེད་པ། ༀ་བཛྲ་དྷརྨཱ་བཛྲཱི་ནི་ཧཱུཾ་ཨ་བྷི་ཥིཉྩ་མཱཾ། དོན་ཡོད་
པར་གྲུབ་པའི་ཕྱག་རྒྱ་བཅིང་ལ། རྣ་བ་གཡོན་པའི་སྟེང་དུ་ཡི་གེ་ཨཱཿལས་དོན་ཡོད་གྲུབ་པ། ཨཽ་
ཀརྨ་བཛྲཱི་ནི་ཧཱུྃ་ཨ་བྷི་ཥིཉྩ་མཾ། ཨོཾ་བཛྲ་ཛྭ་ལ་ཨ་ན་ལརྐ་ཧཱུྃ་ཨ་བྷི་ཥིའུ་མཾ། ཞེས་བརྗོད་ལ། རྡོ་རྗེ་
ཏི་རིན་ཏི་རིའི་ཕྱག་རྒྱས་རྡོ་རྗེ་མེ་འབར་བའི་དབང་བསྐུར་བ་བླང་བར་བྱས་ཏེ། སྤྱི་བོ་ནས་
བརྩམས་ཏེ་ཕྱོགས་བཞི་རྡོ་རྗེ་ཕྲེང་བ་བཅིང་བའི་ཚུལ་དུ་བྱས་ལ་དཔྲལ་བར་བཞག་གོ། ༀ་ཊུ།
ཞེས་བྱ་བ་ཕྱག་རྒྱ་དང་ལྡན་པས་ཆོ་ག་བཅིང་བར་བྱའོ། །དེ་ནས་མཉམ་པའི་ཐལ་མོ་དང༌།
བཛྲ་ཏུ་ཥྱ་ཧོཿཞེས་བྱ་བས་མཉེས་པར་བྱའོ། །དེ་ནས་རྡོ་རྗེ་ཐལ་མོ་བསྐོར་ལ།
བཅོམ་ལྡན་
འདས་རྡོ་རྗེ་ཧཱུཾ་མཛད་ལ་ཕྱག་བྱས་ནས་ཡི་གེ་ཧཱུཾ་ལས་བསྐྱེད་པའི་རྡོ་རྗེ་བཟུང་བར་བྱའོ། །
སངས་རྒྱས་ཀུན་གྱི་རྡོ་རྗེ་དབང༌། །དེ་རིང་ཁྱོད